
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00907/2013-04
31.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К У

о акредитацији студијског програма
Утврђује се да АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100421838, Матични број: 06968805,  испуњава прописане стандарде за акредитацију студијског програма МАС1 - РАЧУНАРСКЕ НАУКЕ у оквиру поља природно-математичких наука и то за упис 15 студената у прву годину, у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 29.04.2013. године поднела захтев за акредитацију студијског програма МАС1 - РАЧУНАРСКЕ НАУКЕ у оквиру поља природно-математичких наука под бројем 612-00-00907/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе АЛФА УНИВЕРЗИТЕТ и предлог одлуке, достављени су Комисији за акредитацију и проверу квалитета. Комисија је констатовала да АЛФА УНИВЕРЗИТЕТ за студијски програм                               МАС1 - РАЧУНАРСКЕ НАУКЕ у оквиру поља природно-математичких наука не испуњава стандарде квалитета. С тим у вези Комисија је Установи упутила Акт упозорења с препорукама за унапређење студијског програма.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је Установа за студијски програм МАС1 - РАЧУНАРСКЕ НАУКЕ у оквиру образовно-научног поља природно-математичких наука отклонила поменуте недостатке из Акта упозорења, те да ИСПУЊАВА прописане стандарде у погледу квалитета студијског програма, са следећим образложењем. 
Основни квантитативни подаци о студијском програму су следећи:

1. Број наставника на студијском програму 11
(8 с пуним,  1 с непуним радним временом, 2 по уговору)

      Број сарадника 4 (сви с пуним радним временом) 

2. Трајање програма 1 година

3. Број ЕСПБ бодова 60

4. Број студената за упис у прву годину 15 

5. Укупно часова активне наставе недељно коју држе наставници 13
6. Укупно часова активне наставе недељно коју држе сарадници 10
7. Просечно оптерећење наставника 1.30
8. Просечно оптерећење сарадника 1.88
9. Простор 3.374 m2
10. Библиотечке јединице 114
У складу са примедбама Комисије за акредитацију и проверу квалитета замењен је погрешно наведен назив научног поља у којем се формира студијски програм. Према исправљеној документацији, програм МАС Рачунарске науке припада пољу природно-математичких наука и области рачунарске науке. Стручни назив мастер информатичар који се стиче савладавањем студијског програма у складу је са листом коју је утврдио Национални савет за високо образовање. Студијски програм садржи све законом предвиђене елементе. Број ЕСПБ бодова након завршених студија је 60. Програм је одобрен од стране Сената Универзитета Алфа 15.04.2013.

Студијски програм чине обавезни и изборни предмети, који су у одговору на Акт упозорења усклађени са облашћу рачунарских наука и  стандардом ACM/IEEE Computer Science Curriculum. Студент може утицати на структуру студијског програма изборним предметима које сам бира, и самим тим, може обликовати свој академски профил. Кроз обавезне предмете (Преводиоци и интерпретатори, Теорија алгоритама, језика и аутомата, Управљање знањем и Методе истраживања) и кроз студијски истраживачки рад, обезбеђује се стицање неопходних знања и вештина у овој области, а кроз изборне предмете (Нумеричке методе, Истраживање података, Пројектовање софтвера и Микропроцерски софтвер) обрађују се они садржаји који ближе одговарају интересовањима и способностима студената појединачно.
Сврха програма је да студенте оспособи за рад из области рачунарства и да им омогући да буду конкурентни на тржишту рада и препознати као неопходни кадровски ресурси за развој друштва базираног на знању односно информационог друштва које је већ значајно развијено у земљама Европске уније, Америке и Јапана. 
Разлог оснивања Факултета за математичке и рачунарске науке без својства правног лица на Установи је тај што постојећи Факултет информационих технологија студентима пружа знања из области информационих технологија (engl. Information Technology – IT) као науке која се бави структуирањем, обрадом и преносом информација, а на новом факултету заступљене су рачунарске науке (engl. Computer Science – CS),  као науке  које се  баве рачунарским хардвером, софтвером, као и теоријом рачунања и њеном применом. У складу са Актом упозорења ангажовани су нови наставници  и из поља природно-математичких наука и области рачунарских наука. Циљеви студијског програма су јасно формулисани и у складу су са задацима установе и са постојећим програмом на Факултету информационих технологија истог универзитета. 
Јасно су наведене опште и предметно специфичне компетенције које стичу студенти. Додатак дипломи је добро структуриран уз навођење свих предемта. 
Структура курикулума обухвата распоред предмета по семестрима, фонд часова и број ЕСПБ бодова. Формални захтеви (опис предмета са називом, типом предмета, годином и семестром студија, бројем ЕСПБ и именом наставника) су испуњени у потпуности. За све предмете је описан начин стицања знања, као и методе провере, односно начин оцењивања. Направљене су групе обавезних и изборних предмета. У складу са Актом упозорења, Установа је отклонила недостатак  који се односи на бодовање предмета. Бодови су директно пропорционални броју наставних часова недељно и значају предмта за студијски програм.
Студијски програм  МАС  Рачунарске науке  је усклађен са  светским стандардом за област рачунарства, СС2001 и каснијим АСМ / IEEE Computer Science Curriculum 2008 и 2013. Предмети  студијског програма МАС Рачунарске науке налазе се у најновијем стандарду из 2013.
Програм је унапређен у складу са примедбама из Акта упозорења, тако да  са постојећим студијским програмом са мастер студија Факултета информационих технологија постоји само један  заједнички предмет Управљање знањем као академско-општеобразовни предмет, с том разликом што је код рачунарских наука обавезан, а код информационих технологија изборни предмет. 
Програм МАС Рачунарске науке  усаглашен је са програмима следећих високошколских установа из иностранства:
1. University of Oxford M Sc Computer Science
https://www.cs.ox.ac.uk/admissions/grad/Taught_modules
2. ETH Zurich M Sc Computer Science
http://www.inf.ethz.ch/studies/master/master-cs.html
3.Techniche Universitat Munchen Master Computational Science and Engineering
http://www.in.tum.de/en/for-students-of-the-tum/master-programs/computational-science-and-engineering/curriculum-and-modules.html
Упис кандидата се врши на основу Конкурса који расписује Алфа Универзитет, а спроводи Факултет за математику и рачунарске науке. Да би кандитат конкурисао за упис на прву годину програма МАС Рачунарске науке треба да има завршене основне академске студије одговарајућег или сродног студијског програма из природно- математичке области обима 240 ЕСПБ и просечну оцену најмање 8. Врсте знања, склоности и  способности које се проверавају при упису дате су у статуту као и конкурсу за упис.
Студенти полагањем испита стичу одређен број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Разлике се појављују код СИР-а и стручне праксе јер су у питању специфични предмети. Анализирајући опис сваког предмета, може се закључити да су најважнији захтеви, који су наведени у овој ставци, испуњени. Може се рећи да програм има јасан и објављен начин стицања поена које студент стиче по основу сваке појединачне врсте активности током наставе. У другом семестру доста пажње је посвећено самосталном раду студената.
Од наведених 15 учесника овог програма, 11 су наставници, а 4 сарадници. Од укупног броја наставника 8 је ангажовано с пуним радним временом, 1 с непуним радним временом, а 2 по уговору. Сви асистенти су ангажовани с пуним радним временом. У првом семестру студенти имају 13 часова предавања и 11 часова вежби, а у другом 2 часа предавања, 3 часа вежби и 12 часова студијског истраживачког рада, тако да студент у просеку има 20.5 часова активне наставе недељно. Наставници ангажовани с пуним радним временом држе 74.96% наставе, а просечно оптерећење наставника и сарадника налази се у оквиру стандарда.

   На основу препорука из Акта упозорења отклоњени су недостаци у књизи наставника која је сада уређена у складу са стандардом.  Наставници Милојевић Иван, Анџић Роса, Вулета Јово и Томић Александра изостављени су из листе наставника, а референце наставника Видоја Морачанина допуњене су у складу са захтевима стандарда. Може се закључити да су након измена на програму ангажовани компетентни наставници који имају радове у часописима са СЦИ листе. 
 У Акту упозорења констатовано је да простор од 3376 m2 недовољан за укупно 1920 студената који студирају на Установи. У одговору на Акт установа је објаснила да 480 студената од наведеног броја студира на даљину, тако да простор установе користи 1440 студената. Овај број је даље смањен за 30 студената јер је у одговору на Акт упозорења број студената на програму ОАС Рачунарске науке смањен са 30 на 25 (односно са 120 на 100 за 4 године студија), а на програму МАС Рачунарске науке са 25 на 15. Према томе укупан број студената на Установи износи 1410, а за тај број простор од 3376 m2 испуњава услове стандарда.

Установа наводи блиотечки фонд од 100 јединица релевантних за студијски програм и податке о 14 нових књига из области рачунарства. Исте библиографске јединице наводе се и за програм ОАС Рачунарске науке. Препоручује се установи да у наредном периоду унапреди библиотечки фонд релевантном литературом.

Актима Установе предвиђено је формирање извештаја о резултатима самовредновања студијског програма. На нивоу Универзитета обезбеђена су два документа о политици квалитета. Статутом АЛФА УНИВЕРЗИТЕТА предвиђено је постојање Комисије за контролу квалитета. На основу приложених докумената, обезбеђена је активна и квалитетна улога студената у контроли квалитета кроз њихово учешће у Комисији за контролу квалитета
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT АЛФА УНИВЕРЗИТЕТ за студијски програм МАС1 - РАЧУНАРСКЕ НАУКЕ  у оквиру поља природно-математичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
АЛФА УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Палмира Тољатија 3,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100421838, Матични број: 06968805, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - РАЧУНАРСКЕ НАУКЕ у оквиру поља природно-математичких наука и то за 15 студената уписаних у прву годину, у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

